Zadeva C-443/11

F. P. Jeltes in drugi

proti

Raad van bestuur van het Uitvoeringsinstituut werknemersverzekeringen

(Predlog za sprejetje predhodne odločbe, ki ga je vložilo Rechtbank Amsterdam)

„Socialna varnost delavcev migrantov — Člen 45 PDEU — Uredba (EGS) št. 1408/71 — Člen 71 — Netipični obmejni delavci, ki so popolnoma brezposelni in ki so v državi članici zadnje zaposlitve ohranili osebne in poklicne vezi — Uredba (ES) št. 883/2004 — Člen 65 — Pravica do dajatve v državi članici stalnega prebivališča — Zavrnitev plačila s strani države članice zadnje zaposlitve — Dopustnost — Upoštevnost sodbe Sodišča z dne 12. junija 1986 v zadevi Miethe (1/85) — Prehodne določbe — Člen 87(8) — Pojem ‚nespremenjeno stanje‘“

Povzetek – Sodba Sodišča (tretji senat) z dne 11. aprila 2013

Socialna varnost – Delavci migranti – Brezposelnost – Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi – Pravica do dajatev države članici stalnega prebivališča – Uporaba člena 65 Uredbe št. 883/2004 – Pravica biti dodatno na voljo službam za zaposlovanje države članice zadnje zaposlitve (Uredba Evropskega parlamenta in Sveta št 883/2004, kakor je bila spremenjena z Uredbo št. 988/2009, člen 65) Socialna varnost – Delavci migranti – Brezposelnost – Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi – Zavrnitev plačila nadomestila za brezposelnost s strani države članice zadnje zaposlitve – Pogoj stalnega prebivališča, določen v nacionalnem pravu – Dopustnost – Omejitev prostega gibanja delavcev – Neobstoj (člen 45 PDEU) Socialna varnost – Delavci migranti – Brezposelnost – Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi – Uporaba prehodnih določb Uredbe št. 883/2004 – Pojem „nespremenjeno stanje“ – Presojanje nacionalnega sodišča (Uredba Evropskega parlamenta in Sveta št. 883/2004, kakor je bila spremenjena z Uredbo št. 988/2009, člen 87(8))

Po začetku veljavnosti Uredbe št. 883/2004 o koordinaciji sistemov socialne varnosti, kakor je bila spremenjena z Uredbo št. 988/2009, se določb člena 65 te uredbe ne sme razlagati glede na sodbo Sodišča z dne 12. junija 1986 v zadevi Miethe (1/85). V zvezi z obmejnim delavcem, ki je popolnoma brezposeln in ki je z državo članico svoje zadnje zaposlitve ohranil takšne osebne in poklicne vezi, da ima tam boljše možnosti za ponovno vključitev na trg dela, je treba ta člen 65 razumeti tako, da takemu delavcu dopušča, da je dodatno na voljo službam za zaposlovanje navedene države, vendar ne za to, da bi v njej pridobil nadomestilo za brezposelnost, temveč samo za to, da bi v njej prejel pomoč pri iskanju nove zaposlitve. (Glej točko 36 in točko 1 izreka.) Pravila v zvezi s prostim gibanjem delavcev, določena zlasti v členu 45 PDEU, je treba razlagati tako, da ne nasprotujejo temu, da država članica zadnje zaposlitve v skladu s svojo nacionalno zakonodajo obmejnemu delavcu, ki je popolnoma brezposeln in ki ima v tej državi članici boljše možnosti za ponovno vključitev na trg dela, zavrne dodelitev nadomestila za brezposelnost, ker ta delavec ne prebiva na njenem ozemlju, saj je v skladu z določbami člena 65 Uredbe št. 883/2004 o koordinaciji sistemov socialne varnosti, kakor je bila spremenjena z Uredbo št. 988/2009, zakonodaja, ki se uporabi, zakonodaja države članice stalnega prebivališča. Navedena pravila PDEU o prostem gibanju zavarovani osebi ne morejo zagotavljati, da bo preselitev v drugo državo članico s stališča socialne varnosti nevtralna. Ob upoštevanju razlik med sistemi in zakonodajami držav članic, ki urejajo to področje, je namreč lahko taka preselitev, odvisno od primera, s finančnega vidika bolj ali manj ugodna za zavarovano osebo. Razlike med dajatvami, določenimi v zakonodaji države članice zadnje zaposlitve, in tistimi, ki jih določa zakonodaja države članice stalnega prebivališča, se ne more šteti za omejitev prostega gibanja delavcev, saj izhaja iz neobstoja harmonizacije prava Unije s tega področja. (Glej točke od 44 do 46 in točko 2 izreka.) Določbe člena 87(8) Uredbe št. 883/2004 o koordinaciji sistemov socialne varnosti, kakor je bila spremenjena z Uredbo št. 988/2009, je treba uporabiti za obmejne delavce, ki so popolnoma brezposelni in ki glede na vezi, ki so jih ohranili v državi članici zadnje zaposlitve, v skladu s členom 71 Uredbe št. 1408/71 v različici, ki je bila spremenjena in posodobljena z Uredbo št. 118/97, kakor je bila spremenjena z Uredbo št. 592/2008, nadomestilo za brezposelnost prejemajo v tej državi članici na podlagi njene zakonodaje. Člen 87(8) Uredbe št. 883/2004 namreč za osebo, za katero zaradi te uredbe velja zakonodaja države članice, ki ni država, katere zakonodaja je zanjo veljala v skladu z naslovom II Uredbe št. 1408/71, določa, da se po začetku veljavnosti Uredbe št. 883/2004 ta zakonodaja še naprej uporablja nekaj časa, če se stanje ne spremeni. V zvezi s tem to, da člen 71 Uredbe št. 1408/71 spada pod naslov III Uredbe št. 1408/71, ne ovira uporabe navedenega člena 87. Kar zadeva pojem „nespremenjeno stanje“ v smislu člena 87(8) Uredbe št. 883/2004, kakor je bila spremenjena, ga je treba presojati glede na nacionalno zakonodajo s področja socialne varnosti. Nacionalno sodišče mora preveriti, ali delavci izpolnjujejo pogoje, določene s to zakonodajo, za uveljavljanje nadaljevanja izplačevanja nadomestila za brezposelnost, ki se jim je v skladu s členom 71 Uredbe št. 1408/71, kakor je bila spremenjena, izplačevalo na podlagi navedene zakonodaje. (Glej točke 49, 56, 61, 62 in točko 3 izreka.)

Zadeva C-443/11

F. P. Jeltes in drugi

proti

Raad van bestuur van het Uitvoeringsinstituut werknemersverzekeringen

(Predlog za sprejetje predhodne odločbe, ki ga je vložilo Rechtbank Amsterdam)

„Socialna varnost delavcev migrantov — Člen 45 PDEU — Uredba (EGS) št. 1408/71 — Člen 71 — Netipični obmejni delavci, ki so popolnoma brezposelni in ki so v državi članici zadnje zaposlitve ohranili osebne in poklicne vezi — Uredba (ES) št. 883/2004 — Člen 65 — Pravica do dajatve v državi članici stalnega prebivališča — Zavrnitev plačila s strani države članice zadnje zaposlitve — Dopustnost — Upoštevnost sodbe Sodišča z dne 12. junija 1986 v zadevi Miethe (1/85) — Prehodne določbe — Člen 87(8) — Pojem ‚nespremenjeno stanje‘“

Povzetek – Sodba Sodišča (tretji senat) z dne 11. aprila 2013

Socialna varnost — Delavci migranti — Brezposelnost — Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi — Pravica do dajatev države članici stalnega prebivališča — Uporaba člena 65 Uredbe št. 883/2004 — Pravica biti dodatno na voljo službam za zaposlovanje države članice zadnje zaposlitve (Uredba Evropskega parlamenta in Sveta št 883/2004, kakor je bila spremenjena z Uredbo št. 988/2009, člen 65) Socialna varnost — Delavci migranti — Brezposelnost — Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi — Zavrnitev plačila nadomestila za brezposelnost s strani države članice zadnje zaposlitve — Pogoj stalnega prebivališča, določen v nacionalnem pravu — Dopustnost — Omejitev prostega gibanja delavcev — Neobstoj (člen 45 PDEU) Socialna varnost — Delavci migranti — Brezposelnost — Obmejni delavec, ki je popolnoma brezposeln in ki je v državi članici zadnje zaposlitve ohranil posebne osebne in poklicne vezi — Uporaba prehodnih določb Uredbe št. 883/2004 — Pojem „nespremenjeno stanje“ — Presojanje nacionalnega sodišča (Uredba Evropskega parlamenta in Sveta št. 883/2004, kakor je bila spremenjena z Uredbo št. 988/2009, člen 87(8))